39. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ.Φ. 670/3/130608 της 11/19 Νοεμ.  1977 (ΦΕΚ Β΄ 1232) Περί ρυθμίσεως των αφιξαναχωρήσεων από και εις το εξωτερικόν προσώπων εξαιρεθέντων ή απαλλαγέντων της στρατεύσεως. 1.Έχοντες υπ’ όψει τας διατάξεις των άρθρ. 10, 12, 13 και 141 του Ν.Δ. 720/70 «περί Στρατολογίας» και 2.Λαβόντες υπ’ όψιν σχετικήν πρότασιν του Γενικού Επιτελείου Εθνικής Αμύνης, αποφασίζομεν: Tην αντικατάστασιν της στήλης(3)(ζ) του Παραρτήματος «Γ» της υπ’ αριθ. Φ.670/3/123268/ Σ5535/24.11.1975 ημετέρας αποφάσεως (ΦΕΚ 1426/4.12.1975, τ.Β΄),ως ακολούθως: «α.Οι υπαχθέντες εις τας διατάξεις του άρθρ. 10. 1)Οι της παρ. 3:Έπί τρίμηνον και μόνον αδεία της οικείας ιεράς Μονής. 2)Οι της παρ. 4: Μέχρι λήψεως του πτυχίου Θεολογικής σχολής, ανωτάτου εκπαιδευτικού ιδρύματος, παρ’ ω, αδεία της οικείας Μονής, φοιτούν. β.Οι υπαχθέντες εις τα άρθρ. 12 και 13: Μέχρι της εκλείψεως των λόγων της απαλλαγής ή εξαιρέσεώς των». Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 